สมาชิก “ปชป.” เรียงแถวลาออก หลังร่วมรัฐบาล “พปชร.” ชี้ชัดอุดมการณ์ต่างกัน!
สมาชิก "ปชป." เรียงแถวลาออก หลังร่วมรัฐบาล "พปชร." ชี้ชัดอุดมการณ์ต่างกัน!
สมาชิก "ปชป." เรียงแถวลาออกหลังร่วมรัฐบาล "พปชร." ชี้ชัดอุดมการณ์ต่างกัน!
5 มิ.ย. 2562

สืบเนื่องจากที่ประชุมคณะกรรมการบริหาร (กก.บห.) พรรคประชาธิปัตย์ วานนี้ (4 พ.ค.) มีมติเข้าร่วมการร่วมรัฐบาลกับพรรคพลังประชารัฐ ส่งผลให้สมาชิกพรรคประชาธิปัตย์ ประกาศลาออกจากการเป็นสมาชิกพรรคประชาธิปัตย์ โดยส่วนใหญ่ให้เหตุผลว่า อุดมการณ์แตกต่างจากพรรค
โดย นายสมชัย ศรีสุทธิยากร อดีตผู้สมัคร ส.ส. พรรคประชาธิปัตย์ (ปชป.) โพสต์ข้อความบนเฟซบุ๊กว่า “ขอบคุณพรรคประชาธิปัตย์ที่เคยให้โอกาสลงรับสมัครเลือกตั้ง และให้การสนับสนุนต่างๆ ทำให้มีประสบการณ์ที่ไม่มีโอกาสเกิดขึ้นได้ง่าย แต่เมื่อแนวทางอุดมการณ์ที่แตกต่างกัน คงขออนุญาตที่จะลาออกจากสมาชิกพรรคครับ”
https://www.facebook.com/permalink.php?story_fbid=10219334956389369&amp;id=1374514777
ด้าน นายธนัตถ์ ธนากิจอำนวย สมาชิกพรรคประชาธิปัตย์ ได้โพสต์ข้อความผ่านเฟซบุ๊กว่า “ผมยินดีที่ได้รู้จักและร่วมงานกันกับทุกท่านนะครับ และต้องขอขอบคุณทุกคะแนนเสียงที่เลือกให้ผมในเขต 15 มีนบุรี/คันนายาว รวมถึงทุกคะแนนทั่วประเทศ สมาชิคพรรคทุกท่าน ในเมื่อคำพูดต้องเป็นคำพูด ผมขอยุติบทบาททางการเมืองไว้แต่เพียงเท่านี้ครับ ขอเป็นกำลังใจให้พรรคประชาธิปัตย์เสมอ และเชื่อในฝีมือของ ส.ส. และว่าที่ รมต. ทุกท่านว่าจะทำคุณประโยชน์ให้แก่ชาติบ้านเมืองได้แน่นอน”
https://www.facebook.com/Tanat.Thanakitamnuay/posts/396975727576011
ส่วน นายพริษฐ์ รัตนกุล เสรีเริงฤทธิ์ สมาชิกพรรคประชาธิปัตย์ ก็ได้โพสต์ประกาศลาออกเช่นกัน โดยระบุว่า “ขอขอบพระคุณประสบการณ์และมิตรภาพ ที่พรรคประชาธิปัตย์มอบให้ครับ ผมขอลาออกจากสมาชิกพรรคทันทีครับ คำไหนคำนั้นครับ”
https://www.facebook.com/parit.ratanakulserirengrit.37/posts/315245132702671
ขณะที่ น.ส.นัฏฐิกา โล่วีระ สมาชิกพรรคประชาธิปัตย์ ได้โพสต์ข้อความผ่านเฟซบุ๊กว่า “ดิฉันขอบคุณพรรคประชาธิปัตย์ที่ให้โอกาสดิฉันเป็น1ในผู้สมัครส.ส. และขอบคุณทุกคะแนนเสียงของจังหวัดชัยภูมิ เขต1ที่มอบให้ แต่การตัดสินใจและมติของพรรคในการร่วมจัดตั้งรัฐบาลกับพรรคพลังประชารัฐไม่ตรงกับความคิดเห็นและอุดมการณ์ส่วนตัว ดิฉันจึงขอยุติบทบาททางการเมืองกับพรรคประชาธิปัตย์ เพื่อให้พรรคได้ทำงานอย่างมีเอกภาพและเข้มแข็ง อย่างไรก็ตามขอเป็นกำลังใจให้กับส.ส. ของพรรคในการผลักดันนโยบายที่ได้หาเสียงไว้ เพื่อประโยชน์ของประชาชนอย่างแท้จริง”
พร้อมด้วย นายทัดชนม์ กลิ่นชำนิ สมาชิกพรรคประชาธิปัตย์ ได้โพสต์ข้อความผ่านเฟซบุ๊กว่า “วันนี้คณะกรรมบริหาร และ ส.ส. ได้มีมติเสียงข้างมากถึง 61:16 เสียง ในการตัดสินใจทางการเมืองที่ขัดต่ออุดมการณ์พรรคอย่างชัดเจน และไม่เห็นความสำคัญต่อคะแนนเสียง 3.9 ล้านเสียง ที่ลงคะแนนด้วยความยึดมั่นในอุดมการณ์ ผมไม่มั่นใจว่าก่อนการลงมติดังกล่าว ที่ประชุมได้ขอมติเพื่องดเว้นการบังคับใช้อุดมการณ์พรรคข้อที่ 4 และจุดธูปขอขมาดวงวิญญาณผู้ก่อตั้งและอดีตสมาชิกพรรคก่อนหรือไม่ ว่าวันนี้จะมีมติที่อัปยศที่สุดต่อการดำรงอยู่ของพรรคประชาธิปัตย์ แต่ด้วยความเป็นสมาชิกตัวเล็ก ๆ คนหนึ่ง จึงไม่มีความสามารถที่จะเปลี่ยนแปลงหรือขัดขืนใด ๆ ได้ แต่ผมขอเลือกที่จะรักษาอุดมการณ์ประชาธิปัตย์เอาไว้กับตัว แล้วขอออกมาจากพรรคปลอม ๆ ที่ไม่เหลือแก่นแท้ของประชาธิปัตย์อีกต่อไป”
https://www.facebook.com/Tadchon.Kl/posts/1435283646596804
ขณะเดียวกัน สมาชิกพรรคประชาธิปัตย์อีกคน ก็ได้โพสต์ผ่านทางเฟซบุ๊ก ว่า “ผมเลือกประชาธิปัตย์ ด้วยความหวังว่า ประชาธิปัตย์จะเป็นฝ่ายที่ออกมาต้านการสืบทอดอำนาจเผด็จการ แต่วันนี้มันชัดเจนแล้วว่า คุณอภิสิทธิ์ คุณไอติม และ New Dem คนอื่น ๆ รวมถึงผม เป็นเพียงเสียงส่วนน้อย เมื่อเทียบกับงูเห่าทางอุดมกาณ์ทั้งหลาย ตามคำสัญญาที่วางไว้ตั้งแต่ก่อนเลือกตั้ง หากประชาธิปัตย์ทรยศต่ออุดมการณ์และเสียงของประชาชนที่เลือกพวกคุณมา 3.9 ล้านเสียง ผมก็จะลาออกเต็มตัว จากทุกบทบาทที่มีทั้งในพรรคและในเฟซ (แอดมิน) วันนี้เราได้เห็นท่าทีที่ชัดเจน 61 ต่อ 16 คือความสิ้นหวังกับพรรค ผมจึงขอลาออกจากพรรคประชาธิปัตย์ ตั้งแต่วันนี้เป็นต้นไป จากวันนี้ไป จนถึงเลือกตั้งหน้าจะขอสนับสนุนการทำงานของพรรคอนาคตใหม่”
ขณะที่ นายพริษฐ์ วัชรสินธุ สมาชิกพรรคประชาธิปัตย์ ได้ออกมาประกาศผ่านทางเฟซบุ๊กว่า “ณ วันนี้ เป็นที่ชัดเจนแล้ว ว่าพรรคประชาธิปัตย์ตัดสินใจร่วมรัฐบาลกับพรรคพลังประชารัฐเพื่อสนับสนุน พล.อ.ประยุทธ์ เป็น นายกรัฐมนตรี ผมเชื่อว่ามีทั้งคนที่เสียใจและดีใจกับผลลัพธ์นี้ เพราะการตัดสินใจของพรรค ส่งผลกระทบต่อทิศทางของประเทศ ในฐานะอดีตผู้สมัคร ส.ส. พรรคประชาธิปัตย์ ผมขอแสดงความรับผิดชอบกับสิ่งที่ผมได้พูดไว้กับประชาชนตลอดชีวิตทางการเมืองของผมที่ผ่านมา”
https://www.facebook.com/paritw/posts/3186313094715749